Мануел Мачадо
Деца в парка

Превод от испански: Александър Муратов, Атанас Далчев, 1978

chitanka.info

Това е случка толкова дълбока,

че важният й смисъл ще те смае.

Една загадка има водоскока:

той казва, що детето само знае.

И тъй като го знае, приближава

внимателно до струята бъбрива

и мисълта му пълна е тогава

на водоскока със речта звънлива.

Макар и слушан често, тоя глас

остава непонятен за ухото.

Познава го човек, и то завчас,

в началото щастливо на живота.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.